Olgugi et nõuandvate kogude tegevuse alusdokumentides on tavaliselt sätestatud soovitatav koosolekute arv aastas (näiteks kord kvartalis), on tegelik kohtumiste arv kujunenud teistsuguseks. Üldiselt kogunetakse vajaduse järgi, kui päevakorras on arutelu vajavad teemad. Peaaegu kõigil kogudel on lühemaid või pikemaid pause, mis on otseselt seotud vastutava ministri nägemusega vajadusest sellise koostöövormi järele. Suuremad muudatused nõuandva kogu töös ja n-ö uued algused on sageli seotud valitsuse vahetumisega.